ΓΡΑΠΤΗ ΕΡΩΤΗΣΗ P-1229/01

υποβολή: Bart Staes (Verts/ALE) προς την Επιτροπή

(10 Απριλίου 2001)

Θέμα: Νόθευση του ανταγωνισμού στην Βελγική Ομοσπονδία λόγω μη εφαρμογής της οδηγίας 91/321/Ε Ε

Στην Βελγική Ομοσπονδία, με το βασιλικό διάταγμα της 27ης Δεκεμβρίου 1993, ενσωματώθηκε στο δίκαιο η οδηγία 91/321/ΕΟΚ(1) που αφορά την διαφήμιση βρεφικών τροφών και την διανομή δειγμάτων δωρεάν. Η οδηγία αποτελεί ατελή μετάφραση του διεθνούς κώδικα συμπεριφοράς σχετικά με την διάθεση στην αγοράποκατάστατων του μητρικού γάλακτος, τον οποίο εκπόνησε η Παγκόσμια Οργάνωση Υγείας και η UNICEF και ενέκρινε, το 1981, η Γενική Συνέλευση της ΠΟΥ. Στις 22 Μαρτίου, η ομοσπονδιακήπουργός για Θέματα Καταναλωτών, Δημόσιας Υγείας και Περιβάλλοντος κ Magda Aelvoet, απαντώντας σε διευκρινιστική ερώτηση πουπέβαλε η γερουσιαστής κ. Sabine de Bethuneποστήριξε ότι οι διαφημιστικές εκστρατείες των κατασκευαστών βρεφικών τροφών αντιβαίνουν προς το διάταγμα. Η διανομή δειγμάτων δωρεάν και συνεπώς η διαφήμιση βρεφικών τροφών φαίνεται ότι αποτελεί συνήθη πρακτική στις βελγικές μαιευτικές κλινικές. Η κατάσταση αυτή δεν είναι μόνον παράνομη αλλά αντιβαίνει και προς την Συνθήκη Ε Ε (περί νόθευσης του ανταγωνισμού) και τορπιλίζει τον πυρήνα των στόχων του κώδικα της ΠΟΥ ο οποίος είναι η προώθηση του θηλασμού προς όφελος της δημόσιαςγείας.

Αναγνωρίζει η Επιτροπή ότι η στάση των κατασκευαστών και εμπόρων βρεφικών τροφών αντιβαίνει προς την Συνθήκη Ε Ε λόγω της νόθευσης του ανταγωνισμού μεταξύ των διαφόρων μαιευτικών κλινικών, κατασκευαστών και εμπόρων; Εάν ναι, σε ποιά διαβήματα θα προβεί η Επιτροπή προκειμένου να αντιμετωπίσει αυτή την νόθευση του ανταγωνισμού; Εάν όχι, ποιά επιχειρήματα προβάλλει η Επιτροπή για ναποστηρίξει ότι η δωρεάν διανομή δειγμάτων βρεφικών τροφών από κατασκευαστές και εμπόρους σε μαιευτικές κλινικές συμβιβάζεται με την Συνθήκη Ε Ε, παρά την νόθευση του ανταγωνισμού μεταξύ των διαφόρων μαιευτικών κλινικών, κατασκευαστών και εμπόρων;

(1) ΕΕ L 175 της 4.7.1991, σελ. 35.

Απάντηση του κ. Monti Εξ ονόματος της Επιτροπής

(31 Μαΐου 2001)

Σύμφωνα με το άρθρο 8, παράγραφος 2, της οδηγίας της Επιτροπής της 14ης Μαΐου 1991 σχετικά με τα παρασκευάσματα για βρέφη και τα παρασκευάσματα δεύτερης βρεφικής ηλικίας, απαγορεύεται η διανομή δειγμάτων παρασκευασμάτων για βρέφη απευθείας στον καταναλωτή σε επίπεδο λιανικού εμπορίου. Σύμφωνα με το άρθρο 8, παράγραφος 3, οι κατασκευαστές και πωλητές παρασκευασμάτων για βρέφη δεν πρέπει να προσφέρουν στο ευρύ κοινό ή στις εγκύους, στις μητέρες ή στα μέλη της οικογενείας τους, δωρεάν ή σε χαμηλή τιμή προϊόντα, δείγματα ή άλλα διαφημιστικά δώρα είτε άμεσα, είτε έμμεσα μέσω των οργανισμώνγειονομικής περίθαλψης ή των λειτουργιών τους. Σύμφωνα με το άρθρο 9, παράγραφος 4, τα κράτη μέλη εξασφαλίζουν ότι οι χορηγίες ή πωλήσεις σε μειωμένες τιμές παρασκευασμάτων για βρέφη σε ινστιτούτα ή οργανισμούς, είτε πρόκειται να χρησιμοποιηθούν στα εν λόγω ινστιτούτα ή πρόκειται να διατεθούν εκτός αυτών, θα χρησιμοποιούνται μόνο ή διατίθενται μόνο για βρέφη στα οποία πρέπει να παρέχονται τα παρασκευάσματα για βρέφη και μόνον για όσο χρονικό διάστημα χρειάζεται στα βρέφη αυτά. Τα κράτη μέλη είναιπεύθυνα για την εφαρμογή των διατάξεων της προαναφερθείσας οδηγίας στην επικράτειά τους.

Η Επιτροπή δεν έχει ενημερωθεί για τις διαφημιστικές εκστρατείες που διεξάγουν οι κατασκευαστές παρασκευασμάτων για βρέφη και συνεπώς δεν είναι σε θέση να αποφανθεί ως προς το συμβιβάσιμό τους με την ισχύουσα νομοθεσία. Λαμβάνει, πάντως,πό σημείωση ότι οι εθνικές αρχές έκριναν ότι οι εκστρατείες αυτές είναι αντίθετες με την εν λόγω νομοθεσία. Εναπόκειται στις εν λόγω αρχές να λάβουν τα κατάλληλα μέτρα για να εξασφαλιστεί η τήρηση της ισχύουσας νομοθεσίας από όλα τα ενδιαφερόμενα μέρη. Η Επιτροπή δεν θα παρέμβει, παρά μόνο εάνποβληθούν καταγγελίες γιατί οι εθνικές αρχές δεν αναλάβουν τις ευθύνες τους.

Με βάση τις πληροφορίες που κοινοποίησε το Αξιότιμο Μέλος, η Επιτροπή δεν αντιλαμβάνεται σε ποιο μέτρο οι διαφημιστικές πρακτικές που περιγράφει ενδέχεται να συνεπάγονται στρέβλωση του ανταγωνισμού μεταξύ νοσοκομείων και προμηθευτών.